Valandų liturgija

Valandų liturgija (), Dievo tarnyba () arba Brevijorius () – katalikų naudojamos maldos, skirtos atlikti skirtingais paros laikais.Kun. Artūras Kazlauskas „Valandų liturgijos prigimtis (I)“, „Magnificat“, 2012 m. gruodis, 12-15 psl. 

 Istorija 

Iš pradžių, nuo IV–V amžių, Valandų liturgija buvo bendruomeninė malda. Nuo XIII amžiaus ji tapo labiau individualia malda, skirta dvasininkams ir vienuoliams. Po Vatikano II susirinkimo vėl pabrėžtas jos bendruomeniškumas, visos Bažnyčios dalyvavimas.

 Struktūra 

 Valandos 

 Aušrinė 

Aušrinė susideda iš himno, trijų psalmių, dviejų skaitinių ir pabaigos maldos.Kun. Artūras Kazlauskas „Valandų liturgijos atlikimas“, „Magnificat“, 2013 m. kovas, 18-24 psl.  Vienas iš skaitinių imamas iš Biblijos, kitas – iš Bažnyčios Tėvų ar šventųjų raštų, bažnytinių dokumentų.

Aušrinė gali būti atliekama bet kuriuo paros metu, nors laikoma, kad itin tinka ją atlikti anksti ryte.

 Rytmetinė 

Rytmetinė susideda iš himno, dviejų psalmių bei Senojo Testamento giesmės, Biblijos ištraukos, Zacharijo giesmės su priegiesmiu, maldavimų, Tėve mūsų bei pabaigos maldos.

 Dieninė 

Yra trys dieninės valandos: Trečioji arba Priešpiečio, skirta atlikti apie 9:00, Šeštoji arba Vidurdienio, skirta atlikti apie 12:00, ir Devintoji arba Pavakario, skirta atlikti apie 15:00. Paprastai atliekama tik viena iš jų. Dieninė susideda iš himno, trijų psalmių, skaitinio ir pabaigos maldos.Bendrieji Valandų liturgijos nuostatai, 1971 m. vasario 2 d.  

 Vakarinė 

Tinkamiausiu laiku Vakarinei laikomas saulėlydis.

Vakarinė susideda iš himno, dviejų psalmių bei Naujojo Testamento giesmės, Biblijos ištraukos, Marijos giesmės su priegiesmiu, maldavimų, Tėve mūsų ir pabaigos maldos.

Sekmadieniai ir iškilmės turi dvi Vakarines: Pirmoji Vakarinė kalbama išvakarėse, Antroji Vakarinė – pačios iškilmės vakare.

 Naktinė 

Naktinė kalbama prieš miegą.

Naktinės pradžioje atliekamas sąžinės patikrinimas. Seka himnas, psalmė (arba dvi trumpos), Simeono giesmė su priegiesmiu, pabaigos malda. Po to kalbama Marijos malda.

 Psalmynas 

Psalmės bei jų dalys (ir giesmės iš Senojo bei Naujojo Testamentų) su priegiesmiais Valandų liturgijai yra paskirstytos keturioms psalmyno savaitėms.Colin B. Donovan, STL „Liturgy of the Hours / Divine Office / Breviary“, EWTN  

 Išnašos 

 Papildomam skaitymui 

 Kun. Artūras Kazlauskas „Valandų liturgijos prasmė (II)“, „Magnificat“, 2013 m. sausis, 
 Kun. Artūras Kazlauskas „Valandų liturgijos prasmė (III)“, „Magnificat“, 2013 m. vasaris, 14-19 psl. 

 Nuorodos 

 Lietuviškas elektroninis variantas

Kategorija:Katalikų liturgija